Trip Hawkins

William M. 'Trip' Hawkins III (* 28. december 1953, Pasadena, Kalifornia, USA) je americký podnikateľ v Silicon Valley a zakladateľ herných a počítačových firiem Electronic Arts (EA), 3DO Company a Digital Chocolate.

V roku 1982, keď založil EA, pracoval ako riaditeľ pre stratégiu a marketing v spoločnosti Apple. Firma Electronic Arts bola v istom období najväčšia svetová firma vyvíjajúca a vydávajúca počítačové hry. Hoci bol Hawkins predsedom jej dozornej rady, založil v roku 1991 firmu 3DO. Keď sa 3DO dostala v roku 2003 do konkurzu, založil firmu Digital Chocolate, ktorá sa venuje najmä vývoju hier pre mobilné telefóny.

V roku 2005 bol Hawkins ako piaty človek uvedený do Siene Academy of Interactive Arts & Sciences.

Žije so svojou treťou manželkou a štyrmi deťmi v San Mateo v Kalifornii.

Externé odkazy 
 Hawkinsov profil na Moby Games

Zdroj 

Osobnosti počítačových hier
Podnikatelia USA
Programátori USA
Osobnosti z Pasadeny (Kalifornia)